ЗЕЛЕНА ЗОНА - Община СТАРА ЗАГОРА | Община СТАРА ЗАГОРА
Вие се намирате в: Начало Архив новини ЗЕЛЕНА ЗОНА
Четвъртък, 03 Юли 2014 14:31
Със Заповед № 10-00-1416 / 02.07.2014 год. на кмета на Община Стара Загора бяха увеличени местата за почасово платено паркиране в границите на „Зелена зона".
За удобство на живущите в границите на „Зелена зона" " с въведен режим на паркиране, Община Стара Загора въведе услугата „Предплатено локално паркиране на живущи в границите на „Зелена зона". С предлаганата услуга се цели да се осигури възможност на живеещите по постоянен и настоящ адрес в зоната за кратковременно платено паркиране да паркират притежаваните от тях превозни средства в максимална близост до дома им при облекчени финансови условия.
Желаещите да се възползват от услугата е необходимо да подадат следните документи на гише № 5 в Център за услуги и информация на Община Стара Загора:
- Заявление - по образец, придружено със съответните документи съгласно чл. 47а от Наредбата за обществения ред при ползване на превозни средства и общи площи на територията на община Стара Загора:
- Декларация, че заявителят не ползва и не е отдал под наем гаражна клетка или място за паркиране в урегулирания поземлен имот, където е посочил постоянния или настоящия си адрес и не е променял предназначението на такова помещение.
За издаването на карта за предплатено локално паркиране на лични автомобили, собствениците или ползватели на МПС заплащат годишна абонаментна такса за първи автомобил - 60.00 лв., а за втори - 120.00 лв.
Повече информация за предлаганата услуга можете да получите и на следния линк:
http://www.starazagora.bg/bg/uslugi-stopanska-politika/izdavane-na-karta-za-polzvane-na-predplateno-lokalno-parkirane-na-lek-avtomobil-v-granitsite-na-zelena-zona-na-teritoriyata-na-obschina-stara-zagora .